<classify> Mahakama ya Kijeshi Uganda imemfutia mashitaka mwanamuziki ambaye sasa ni Mbunge, Robert Kyagulanyi maarufu kwa jina la Bobi Wine.Kijana huyo leo aliachiwa huru lakini kuna taarifa kuwa amekamatwa tena.Wine leo asubuhi amepandishwa kizimbani kujibu mashitaka ya uhaini na kudaiwa kukutwa na silaha na risasi kinyume cha sheria.Mwendesha mashitaka wa Serikali amefuta mashitaka aliyowasilisha kwenye Mahakama ya kijeshi ya Gulu hivyo kama Mbunge huyo atashitakiwa itakuwa kwenye mahakama ya kiraia.Mahakama si mamlaka ya kukamata. Jamaa aliyekaa kulia pale Bobi Wine alipigwa na haki zake zilikiukwa. Ombi langu ni kwamba aachiwe ili atibiwe, anahitaji huduma za tiba haraka amesema Wakili wa kijana huyo, Medard Lubega Segona.Upande wa mashitaka umeieleza Mahakama ya Kijeshi kuwa, unataka Mbunge huyo akabidhiwe Polisi kwa uchunguzi zaidi na ikiwezekana ajibu mashitaka kwenye mahakama ya kiraia.Mawakili wa Bobi Wine walikubali uamuzi wa kumfutia mashitaka kijana huyo lakini wakapinga pendekezo la kumkabidhi Polisi.Katika hukumu, Mahakama ya Kijeshi imekataa kuihamishia kesi hiyo kwenye mahakama ya kiraia kwa msingi kwamba, haina maana kumfutia kesi kwenye mahakama hiyo na kisha kumshitaki kwa mashitaka hayohayo kwenye mahakama nyingine.Mwenyekiti wa Mahakama ya Kijeshi Luteni Generali Andrew Gutti ameutaka upande wa mashitaka kuangalia upya kama bado unataka kumuadhibu Bobi Wine.Kijana huyo alikamatwa zaidi ya wiki moja iliyopita baada ya wanaodaiwa kuwa wafuasi wa vyama vya upinzani kutupa mawe kwenye msafara wa Rais Yoweri Museveni kwenye mji wa Arua.Kabla ya tukio hilo, Bobi Wine alikuwa kwenye mkutano wa hadhara akamfanyia kampeni mgombea wa chama cha upinzani kwa ajili ya uchaguzi wa marudio.Msafara wa Rais Museveni ulishambuliwa kwa mawe wakati kiongozi huyo anatoka kumfanyia kampeni mgombea wa chama tawala kwa ajili ya uchaguzi huo.  <topic>: KITAIFA 